Citiți scrisorile de la Aichelburg sau de la Negoițescu din carte și veți vedea ce greutate, ce densitate, ce finețe de idei există în fiecare rând al lor transmis unui copil de „lucrător agricol” din apropierea Făgărașului (cititor de literatură, totuși, el însuși!) într-o epocă în care societatea românească începea să redeschidă ochii și să aprecieze, cu ezitările încă de rigoare, pe ce lume se află.